เก็บตกการเงิน
ศูนย์วิเคราะห์เศรษฐกิจ ธนาคารทหารไทย คาดคณะกรรมการนโยบายการเงิน (กนง.)
5 ม.ค. 2556

คาด กนง.ตรึงดอกเบี้ยต่อ
ศูนย์วิเคราะห์เศรษฐกิจ ธนาคารทหารไทย คาดคณะกรรมการนโยบายการเงิน (กนง.) คงอัตราดอกเบี้ยนโยบายในการประชุมครั้งแรกของปีนี้ หลังสหรัฐหลีกเลี่ยงหน้าผาทางการคลังหวุดหวิด ประกอบกับปัจจัยเสริมจากสัญญาณการฟื้นตัวทางเศรษฐกิจของประเทศคู่ค้าหลักของไทยดีขึ้น การใช้จ่ายในประเทศมีแนวโน้มขยายตัวดีต่อเนื่อง และแรงกดดันด้านเงินเฟ้อทรงตัว 
ดังนั้น อัตราดอกเบี้ยนโยบายน่าจะถูกตรึงไว้ที่ระดับ 2.75% ในการประชุมวันที่ 9 ม.ค.
ทั้งนี้ หากพิจารณาถึงความแข็งแกร่งของอุปสงค์ในประเทศ ก็พบว่า ทั้งการใช้จ่ายของครัวเรือนและการลงทุนภาคธุรกิจนั้น ขยายตัวในเกณฑ์ดีมาโดยตลอดช่วงปีที่ผ่านมา ดังนั้น (ตัวเลขล่าสุดในเดือนพฤศจิกายน ระบุ ทั้งดัชนีการบริโภคภาคเอกชนและดัชนีการลงทุนภาคเอกชน ขยายตัว 1.8% จากเดือนที่ผ่านมา) โดยส่วนหนึ่งต้องยอมรับว่าได้รับแรงหนุนจากมาตรการภาครัฐ เช่น มาตรการคืนภาษีรถคันแรก เป็นต้น รวมทั้งการเร่งฟื้นฟูโรงงานและเครื่องมือเครื่องจักรของผู้ประกอบการที่ได้รับผลกระทบจากเหตุการณ์น้ำท่วมในปลายปี 2554 ซึ่งศูนย์วิเคราะห์เศรษฐกิจ ทีเอ็มบี มองว่า อุปสงค์ของภาคเอกชนจะยังคงขยายตัวได้ดีต่อเนื่องในปี 2556 และแรงส่งเพิ่มเติมจากโครงการใช้จ่ายของภาครัฐ โดยเฉพาะในเรื่องระบบสาธารณูปโภคพื้นฐานและโครงการบริหารจัดการน้ำ รวมถึงการบังคับใช้ค่าแรงขั้นต่ำ 300 บาททั่วประเทศ ที่จะช่วยเพิ่มกำลังซื้อของครัวเรือนให้สูงขึ้น
เงินบาทอ่อนค่าเล็กน้อย 
นักบริหารเงินจากธนาคารซีไอเอ็มบี ไทย เปิดเผยว่า เงินบาทปิดตลาดที่ระดับ 30.49/51 บาท/เหรียญสหรัฐ อ่อนค่าจากเปิดตลาดช่วงเช้าที่ระดับ 30.42/44 บาท/เหรียญสหรัฐ โดยค่าเงินบาทเคลื่อนไหวอ่อนค่าตามภูมิภาค 
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 88.20/22 เยน/เหรียญสหรัฐ ส่วนเงินยูโรอยู่ที่ระดับ 1.3009/3014 เหรียญสหรัฐ/ยูโรอ่อนค่าจากช่วงเช้าที่ระดับ 1.3035/3039 ดอลลาร์/ยูโร นักบริหารเงินจากธนาคารซีไอเอ็มบี ไทย เปิดเผยว่า เงินบาทปิดตลาดเย็นนี้(4 ม.ค.) ที่ระดับ 30.49/51 บาทต่อดอลลาร์สหรัฐ อ่อนค่าจากเปิดตลาดช่วงเช้าที่ระดับ 30.42/44 บาท/ดอลลาร์สหรัฐโดยวันนี้เงินบาทเคลื่อนไหวอ่อนค่าตามภูมิภาค
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 88.20/22 เยน/ดอลลาร์ อ่อนค่าจากเปิดตลาดช่วงเช้าที่ระดับ 87.57/62 เยน/ดอลลาร์ ส่วนเงินยูโรอยู่ที่ระดับ 1.3009/3014 ดอลลาร์/ยูโร อ่อนค่าจากช่วงเช้าที่ระดับ 1.3035/3039 ดอลลาร์/ยูโร